|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

**Nr. 25.652 din 4 decembrie 2016**

**PROCES VERBAL**

**încheiat azi, 4 decembrie 2016,**

**cu ocazia şedinţei de îndată a Consiliului Local al
Municipiului Dej**

care a fost convocată în conformitate cu prevederile art. 39, alin. (4) din Legea Nr. 215/2001, republicată, cu modificările şi completările ulterioare, conform **Dispoziţiei Primarului Nr. 1.086 din data de 3 decembrie 2016,** cu următoarea

**ORDINE DE ZI:**

 **1. Proiect de hotărâre privind aprobarea plății diferenței de preț pentru transportul deșeurilor menajere din Municipiul Dej la rampa din Odorheiul Secuiesc.**

 **2. Proiect de hotărâre privind aprobarea rectificării bugetului de venituri și cheltuieli al Municipiului Dej pe anul 2016.**

 La şedinţă sunt **prezenţi 14 consilieri**, **domnul Primar Morar Costan, doamna Secretar jr. Pop Cristina**.

 Ședința publică este condusă de **domnul consilier Lazăr Nicolae.**

 Lipsesc motivat **domnii consilieri: Mureșan Aurelian Călin, Mureșan Traian, Butuza Marius Cornel, Varga Lorand Iuliu și doamna consilier Kovrig Anamaria Magdalena.**

 **Președintele de ședință, domnul consilier Lazăr Nicolae** deschide ședința de consiliu local prin prezentarea punctelor înscrise în Ordinea de zi pe care o supune la vot și care este **aprobat** cu unanimitate de voturi.

 Se trece la **Punctul 1: Proiect de hotărâre privind aprobarea plății diferenței de preț pentru transportul deșeurilor menajere din Municipiul Dej la rampa din Odorheiul Secuiesc.**

 **Preşedintele de şedinţă** citeşte proiectul de hotărâre şi dă cuvântul inițiatorului proiectului, **domnul Primar Morar Costan,** care în **expunerea de motive subliniază**:

Având în vedere Adresa Nr. 1.461 din data de 29 noiembrie 2016 a Societății Bratner Vereș S.A. prin care ne informează că obiectul Contractului de delegare a gestiunii serviciului public de salubrizare care vizează colectarea separată și transportul separat al deșeurilor, activitatea de transfer a deșeurilor colectate în vederea transportului la un deponeu final nu face obiectul contractului și ne solicită să indicăm o stație/locație de transfer autorizată pentru transbordarea deșeurilor în vederea transportării lor la un depozit autorizat, stație/locație de transfer care va primi deșeurilor menajere colectate de pe raza Municipiului Dej, începând cu data de 1 decembrie 2016. În lipsa indicării de către noi a stației de transfer autorizate, întrucât cea din Municipiul Dej, Strada Vâlcele F.N. este inutilizabilă legalmente, Societatea este în imposibilitatea de a-și îndeplini obligațiile de colectare și vor fi nevoiți să întrerupă prestarea serviciului public de salubrizare începând cu data de 1 decembrie 2016. Se subliniază că tarifele nu au fost actualizate, nu s-a restabilit echilibrul financiar al Contractului, nu sunt acoperite costurile cu transportul deșeurilor colectate din Municipiul Dej la depozitul operat de S.C. R.D.E. Harghita S.R.L. la nivelul real și suntem informați că acest contract se va rezilia. Nu avem alte posibilități – ori modificăm Hotărârea Consiliului Local, privind tarifele sau căutăm alte rampe de depozitare.

Altă soluție nu există decât o societate comercială care să fie în subordinea Consiliului Local; avem 20.000 locuitori în Municipiul Dej, suntem interpuși între Societatea Bratner și populație.

Vă supunem spre aprobare plata diferenței de preț de transport și depozitare a deșeurilor menajere la rampa de la Odorheiul Secuiesc față de Pata Rât, **sau alte rampe autorizate, față de Pata Rât, în valoare totală de 160 mii lei din bugetul de venituri și cheltuieli al anului 2016, începând cu data de 1 decembrie 2016 până la 31 martie 2017.**

 Proiectul este **votat cu 11 voturi ”pentru”, 3 ”abțineri”, domnii consilieri: Buburuz Simion Florin. Alexandru Adrian Viorel și doamna consilier Petrean Mihaela.**

 Se trece la **Punctul 2:** **Proiect de hotărâre privind aprobarea rectificării bugetului de venituri și cheltuieli al Municipiului Dej pe anul 2016.**

 **Domnul Primar Morar Costan:** Conform Adresei Nr. 34.988 din data de 29 noiembrie 2016, emisă de Direcția Generală regională a Finanțelor Publice Cluj ne comunică modificarea indicatorilor repartizați instituției, fapt pentru care propunem spre aprobare rectificarea bugetului de venituri și cheltuieli cu suma de 4.120 mii lei, atât la partea de venituri și cât la partea de cheltuieli, astfel:

|  |  |  |  |
| --- | --- | --- | --- |
| **Denumire indicator** | **Buget inițial** | **Influență** | **Buget Final** |
| Sume defalcate din TVA pentru finanțarea unor cheltuieli – 11.02.02 | 26.781,00 | 2.327,00 | 29.108,00 |
| Sume defalcate din TVA pentru echilibrarea bugetelor locale – 11.02.06 | 1.421,00 | 630,00 | 2.051,00 |
| Cote defalcate din impozitul pe venit pentru echilibrarea bugetelor locale – 04.02.04 | 3.479,00 | 1.163,00 | 4.642,00 |
| **TOTAL** |  | **4.120,00** |  |

**La partea de cheltuieli, pe capitole, subcapitole, titluri după cum urmează:**

|  |  |  |  |
| --- | --- | --- | --- |
| Denumire capitol, titlu  | Buget inițial | Influențe | Buget final |
|  Cap.51 Autorități publice Titlul 20 Bunuri și servicii | 1,910.21 | 102.00 | 2,012.21 |
| Cap.51 Autorități publice Titlul 71 Active nefinanciare | 2,728.00 | 130.00 | 2,858.00 |
| Cap.65 Învățământ Titlul 10 Cheltuieli de personal | 20,595.00 | 1,841.00 | 22,436.00 |
| Cap.65 Învățământ Titlul 55 Transferuri interne | 23.00 | -14.00 | 9.00 |
| Cap.67 Cultura, recreere, religie Titlul 20 Bunuri si servicii | 4.163.00 | 25.00 | 4.180.00 |
| Cap.67 Cultura, recreere, religie Titlul 71 Active nefinanciare | 8,484.69 | 105.00 | 8,564.69 |
| Cap.68 Asistență socială Titlul 10 Cheltuieli de personal | 4,015.42 | 300.00 | 4,315.42 |
| Cap.68 Asistență socială Titlul 20 Bunuri și servicii | 1,357.82 | 120.00 | 1,477.82 |
| Cap.68 Asistență socială Titlul 57 Ajutoare sociale | 2,445.00 | 80.00 | 2,525.00 |
| Cap.70 Locuințe , servicii și dezvoltare publică Titlul71 Active nefinanciare  | 2,546.25 | 1.00 | 2,547.25 |
| Cap.74 Protecția mediului titlul 20 Bunuri și servicii | 1,098.00 | 400.00 | 1,498.00 |
| Cap.84 Transporturi titlul 20 Bunuri și servicii | 5,134.40 | 400.00 | 5,534.40 |
| Cap.84 Transporturi titlul 71 Active nefinanciare | 11,895.00 | 630.00 | 12,575.00 |

Supun spre aprobare  **vărsăminte din Secțiunea de funcționare în Secțiunea de dezvoltare în sumă de 866,00 mii lei.**

Luări de cuvânt: **domnul consilier Buburuz Simion Florin:** își exprimă părerea că aceste sume vor fi de ajutor pentru dezăpezire, pentru curățenia orașului, pentru nevoile școlilor.

**Domnul Primar Morar Costan:** atrag atenția asupra modificărilor de la ultimul capitol: suma s-a modificat de la 680 mii lei, la 630 mii lei, care vor fi repartizați – 25 mii lei pentru achiziționare Căsuță pentru Târgul de Crăciun, 25 mii lei pentru proiectare laser lumini.

 Proiectul este **votat cu 14 voturi ”pentru”, unanimitate.**

 **Președintele de ședință, domnul consilier Lazăr Nicolae** declară închisă ședința de îndată a consiliului local.

 **Președinte de ședință, Contrasemnează:**

 **Lazăr Nicolae Secretar,**

 **Jr. Pop Cristina**